open-index/open-wikipedia-markdown huggingface dataset:
সুলতানা কামাল

**সুলতানা কামাল** একজন বাংলাদেশী মানবাধিকারকর্মী এবং রাজনীতিবিদ। তিনি রাষ্ট্রপতি এবং প্রধান উপদেষ্টা ইয়াজউদ্দিন আহম্মেদের সময়ে তত্ত্বাবধায়ক সরকার বাংলাদেশ-এর উপদেষ্টা ছিলেন। প্রধান উপদেষ্টা এবং রাষ্ট্রপতির ইয়াজউদ্দিন আহম্মেদের সাথে দেশে সেনাবাহিনী মোতায়েন নিয়ে ধারাবাহিক মতবিরোধের কারণে পদত্যাগকৃত তিনজন উপদেষ্টার মধ্যে তিনি একজন।

## প্রারম্ভিক জীবন ও শিক্ষা
সুলতানা কামাল জন্মগ্রহণ করেন ১৯৫০ সালে। তার পিতা কামাল উদ্দিন আহমেদ এবং মাতা প্রখ্যাত ও জনপ্রিয় কবি সুফিয়া কামাল। সুলতানা কামাল লীলা নাগের নারীশিক্ষা মন্দিরে ভর্তি হয়েছিলেন। পরবর্তীতে তিনি ঢাকার আজিমপুর বালিকা উচ্চবিদ্যালয় থেকে এসএসসি এবং হলিক্রস কলেজ থেকে এইচএসসি পাশ করেন। তিনি মাস্টার্স ডিগ্রি অর্জন করেন ঢাকা বিশ্ববিদ্যালয় থেকে। তার স্বামীর নাম শ্রী সুপ্রিয় চক্রবর্তী। সুলতানা কামালের পারিবারিক ডাকনাম 'লুলু'।

## কর্মজীবন
সঙ্গীত কলেজে শিক্ষকতা দিয়ে কর্মজীবন শুরু করেন সুলতানা কামাল। তিনি বিএসসি পরীক্ষায় উত্তীর্ণ হন এবং বাংলাদেশ টোব্যাকো কোম্পানীতে নিযুক্ত হন। ১৯৭৬ সালে তিনি সিলেটের খাদিমনগরে আন্তর্জাতিক স্বেচ্ছাসেবক হিসেবে কাজ শুরু করেন। তিনি ১৯৭৮ সালে আবারও ঢাকা বিশ্ববিদ্যালয় থেকে এলএলবি সম্পন্ন করেন। তিনি নেদারল্যান্ড থেকে ওমেন এন্ড ডেভেলপমেন্ট বিষয়ে ডেভেলপমেন্ট স্টাডিজে মাস্টার্স সম্পন্ন করেন। ১৯৯০ সাল পর্যন্ত তিনি হংকংয়ে ভিয়েতনামী ভাসমান লোকজনের উপর জাতিসংঘের আইনি পরামর্শক হিসেবে কাজ করেন। তিনি ২০১৬ সাল পর্যন্ত আইন ও সালিশ কেন্দ্রের নির্বাহী পরিচালকের দায়িত্ব পালন করেন।

## মুক্তিযুদ্ধে অংশগ্রহণ
১৯৭১ সালের মহান বাংলাদেশের স্বাধীনতা যুদ্ধ চলাকালে সুলতানা কামাল কাজ করেছেন ভারতের ত্রিপুরা রাজ্যের আগরতলায় বাংলাদেশ হাসপাতালে। আহত বাংলাদেশি মুক্তিযোদ্ধাদের সেবা করবার জন্য স্থাপিত হাসপাতালটি গড়ে তুলবার সময় থেকে শুরু করে যুদ্ধ শেষ হবার সময় পর্যন্ত সুলতানা কামাল (লুলু), তার ছোটবোন সাঈদা কামাল (টুলু), বেশ কয়েকজন নারী-যুবকসহ লন্ডন প্রবাসী দুজন ডাক্তার (ডা. মবিন এবং ডা. জাফরুল্লাহ চৌধুরী) অক্লান্ত পরিশ্রম করে গেছেন। সুলতানা কামালের তেমন কোনো নার্সিং প্রশিক্ষণ ছিল না। তবে ছিল অদম্য ইচ্ছাশক্তি আর অপার সাহস। সেবা আর ভালোবাসা দিয়ে তারা সুস্থ করে তুলেছেন আহত মুক্তিযোদ্ধাদের। দেশ স্বাধীন হবার পর তারা নিজ বাড়িতে ফিরে আসেন।

## পুরস্কার
* অনন্যা শীর্ষ দশ পুরস্কার

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী মানবাধিকার কর্মী
বিষয়শ্রেণী:বাংলাদেশী সমাজকর্মী
বিষয়শ্রেণী:বাংলাদেশী নারীবাদী
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী নারী অধিকার কর্মী
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:ইসলামি নারীবাদী
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
বিষয়শ্রেণী:ইয়াজউদ্দিন আহম্মেদের মন্ত্রিসভার সদস্য
বিষয়শ্রেণী:অনন্যা শীর্ষ দশ পুরস্কার বিজয়ী
বিষয়শ্রেণী:নারী মানবাধিকার কর্মী
বিষয়শ্রেণী:স্বাধীনতা পুরস্কার বিজয়ী
খাজা হাবিবুল্লাহ

**নবাব খাজা হাবিবুল্লাহ বাহাদুর** (২৬ এপ্রিল, ১৮৯৫–২১ নভেম্বর, ১৯৫৮) ঢাকার পঞ্চম টাইটেল নবাব। তার পিতা ছিলেন নবাব স্যার খাজা সলিমুল্লাহ বাহাদুর। তার শাসনামলেই ঢাকার নবাব পরিবারের সম্পদ ও জৌলুশ কমতে থাকে এবং ১৯৫২ সালে ইস্ট পাকিস্তান এস্টেট অ্যাকিউজিশন অ্যাক্ট দ্বারা যা চূড়ান্তভাবে বর্জন করতে হয়।

নবাব হাবিবুল্লাহ বার বার চেষ্টা করেন তার পিতার রাজনৈতিক উত্তরাধিকার হিসেবে প্রতিষ্ঠিত হওয়ার কিন্তু পরিবারের অন্য সদস্য খাজা খায়রুদ্দিন এবং স্যার খাজা নাজিমুদ্দিনের শক্তিশালী রাজনৈতিক শক্তি ভিত্তির কারণে তিনি ব্যর্থ হন। নবাব হাবিবুল্লাহ এসেম্বলি নির্বাচনে বাংলা থেকে স্বতন্ত্রপার্থী হিসেবে প্রতিদ্বন্দ্বিতা করেন। কিন্তু তিনি তারই আত্মীয় এবং মুসলিম লীগের মনোনয়নপ্রাপ্ত খাজা খায়রুদ্দিনের কাছে বিপুল ভোটের ব্যবধানে পরাজিত হন।

শেষের দিকে অসুস্থতার কারণে তিনি রাজনীতি থেকে দূরে সরে আসেন। তিনি আহসান মঞ্জিলের প্রাসাদ ছেড়ে দেন এবং ঢাকার পরিবাগে অবস্থিত গ্রীন হাউস নামে নবাবদের আরেক বাসস্থানে বাস করা শুরু করেন। ২১শে নভেম্বর ১৯৫৮ তারিখে নবাব হাবিবুল্লাহ মৃত্যুবরণ করলে, ঢাকার বেগমবাজারে নবাবদের পারিবারিক কবরস্থানে তাকে তার পিতার পাশে সমাহিত করা হয়।

## তথ্যসূত্র

## বহিঃসংযোগ
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:বাংলাদেশের ইতিহাস
বিষয়শ্রেণী:বাংলার ইতিহাস
বিষয়শ্রেণী:ঢাকার নবাব
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতের কেন্দ্রীয় আইনসভার সদস্য
বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
বিষয়শ্রেণী:ঢাকার সেনা কর্মকর্তা
তাইপে ১০১

**তাইপে ১০১** () একটি সুপরিচিত বহুতল ভবন যা তাইওয়ানের, জিনই জেলার, তাইপে শহরে অবস্থিত। এর পূর্বের নাম ছিল তাইপে ওয়ার্ল্ড ফাইন্যান্সিয়াল সেন্টার। ২০০৪ সাল থেকে ২০১০ সাল পর্যন্ত এটি ছিল বিশ্বের সর্বোচ্চ ভবন। ২০১০ সালে উদ্বোধনের পর বুর্জ খলিফা এর স্থলাভিষিক্ত হয়। তাইপে ১০১ এর নকশা প্রনয়ন করেছে সি ওয়াই লি এন্ড পার্টনার্স এবং নির্মাণ করেছে কেটিআরটি জয়েন্ট ভেঞ্চার। উদ্বোধনের পর থেকে এই ভবনটি আধুনিক তাইওয়ানের প্রতিচ্ছবি হিসাবে বিবেচিত হয়ে আসছে এবং এটি ২০০৪ সালের Emporis Skyscraper Award অর্জন করে। তাইপে ১০১ থেকে করা আতশবাজির দৃশ্য ইংরেজি নববর্ষের অনুষ্ঠানে সারা বিশ্বে সম্প্রচারিত হয়। এছাড়াও এ ভবনটি ভ্রমণ বিষয়ক জার্নাল আর আন্তর্জাতিক মিডিয়াতে প্রায়শই স্থান পায়। তাইপে ১০১ - এ ভূমির ওপর ১০১ টি তলা রয়েছে এবং মাটির নিচে ৫ টি তলা রয়েছে ।

## তথ্যসূত্র

## বহিঃসংযোগ
* Taipei 101 Official Website 
* Taipei 101 Official Website - Observatory 
* Taipei 101 Official Website - Mall 
* YouTube - Taipei 101 New Year Fireworks 2005, 2006, 2007, 2008
* National Geographic Channel - Richard Hammond examines Taipei 101
* 
* Consulting services by RWDI (wind engineering and emergency ventilation) and Motioneering (tuned mass damper)
* Megastructure Supports Taipei’s 508-Meter ‘Megatower’  by Engineering News-Record, a weekly magazine by McGraw-Hill Construction of McGraw-Hill
* LEED Official Site
* C. Y. Lee Architects Office Official Website 
* 

বিষয়শ্রেণী:প্রাক্তন বিশ্বের সবচেয়ে উঁচু ভবন
বিষয়শ্রেণী:২০০৪-এ প্রতিষ্ঠিত বিপণিবিতান
বিষয়শ্রেণী:উত্তর-আধুনিক স্থাপত্য
বিজয় সরকার

কবিয়াল **বিজয় সরকার**  (ফেব্রুয়ারি ১৬, ১৯০৩ - ডিসেম্বর ০৪, ১৯৮৫) একজন বাউল কণ্ঠশিল্পী, গীতিকার এবং সুরকার। তিনি ২০১৩ সালে মরণোত্তর একুশে পদক পান।

## জন্ম ও কর্মজীবন
যিনি বাংলাদেশের (তৎকালীন বাংলা) সদর নড়াইলের ডুমদী গ্রামে জন্মগ্রহণ করেন। তার আসল নাম **বিজয় কৃষ্ণ অধিকারী**। কবি তার ভক্ত ও স্থানীয়দের কাছে ‘**পাগল বিজয়**’ হিসেবে সমধিক পরিচিত। তার বহু জনপ্রিয় গানগুলোর মধ্যে *এ পৃথিবী যেমন আছে, তেমনই ঠিক রবে / সুন্দর এই পৃথিবী ছেড়ে একদিন চলে যেতে হবে*, *পোষা পাখি উড়ে যাবে সজনী একদিন ভাবি নাই মনে", *তুমি জানো না রে প্রিয়/ তুমি মোর জীবনের সাধনা'' , " আষাঢ়ের কোন ভেজা পথে " প্রভৃতি অন্যতম।

তার পিতার নাম নবকৃষ্ণ বৈরাগী ও মাতার নাম হিমালয়া কুমারী। পিতামহের নাম গোপালচন্দ্র বৈররাগী । তিনি স্থানীয় টাবরা প্রাথমিক বিদ্যালয়ে পড়াশোনা করেন। প্রাথমিক বিদ্যালয়ে পড়ার সময়ে নেপাল বিশ্বাস নামক একজন শিক্ষকের কাছে যাত্রাগানের উপযোগী নাচ, গান ও অভিনয় শেখেন। প্রাথমিক ও মাধ্যমিক শিক্ষার জন্য তিনি বেশ কয়েকটি স্কুল পাল্টান। প্রায় সবখানেই তিনি এমন এক বা একাধিক শিক্ষক পান, যাদের কাছে তিনি গান শেখার সুযোগ পেয়েছিলেন। অল্প বয়সে পিতামাতা হারানোয় তার লেখাপড়া বেশিদূর এগোয়নি। দশম শ্রেণি পর্যন্ত তিনি লেখাপড়া করেন।

তিনি স্থানীয় স্কুলে কিছুদিন শিক্ষকতার কাজ করেন। কিছুদিন করেন নায়েবের কাজ। পাশাপাশি তিনি নিয়মিত বিভিন্ন ধরনের লোক ও আধুনিক গান চর্চা করতেন। ১৯২৫ সালে তিনি গোপালগঞ্জের কবিয়াল মনোহর সরকারের কাছে কবিগান শেখেন। কিছুদিন পর তিনি রাজেন্দ্রনাথ সরকারের সংস্পর্শে আসেন এবং তার কাছেও কবিগানের তালিম নেন।

১৯২৯ সালে বিজয় সরকার নিজের একটি গানের দল করেন এবং কবিয়াল হিসেবে পরিচিতি এবং জনপ্রিয়তা লাভ করেন। তিনি গানের কথা এবং সুর করতেন। ভাটিয়ালী সুরের উপর ভিত্তি করে তার ধুয়া গানের জন্য তিনি বিপুল জনপ্রিয়তা পান। তিনি রবীন্দ্রনাথ, কাজী নজরুল ইসলাম, জসীমউদ্দীন, আব্বাসউদ্দীন আহমদ প্রমুখের সান্নিধ্যে আসেন।

বিজয় সরকার প্রায় ৪০০ সখি সংবাদ এবং ধুয়া গান রচনা করেন। এর মধ্যে কিছু কাজ বাংলাদেশ এবং পশ্চিমবঙ্গ থেকে প্রকাশিত হয়। তিনি বাংলা একাডেমী, বাংলাদেশ শিল্পকলা একাডেমী, এবং রেডিও-টেলিভিশনেও কবিগান পরিবেশন করেন। বাংলাদেশ ও ভারতে তিনি আনুমানিক ৪০০০ আসরে কবিগান পারিবেশন করেন। এছাড়া তিনি রামায়ণ গানও পরিবেশন করতেন।

বিজয় সরকার-এর পারিবারিক উপাধি ছিল বৈরাগী। তিনি নিজে বৈরাগী উপাধি ত্যাগ করে অধিকারী উপাধি গ্রহণ করেন। কবিয়াল হিসেবে খ্যাতি অর্জন করার পর তিনি অবশ্য বিজয় সরকার নামে পরিচিত হয়ে পড়েন।

## পুরস্কার ও সম্মাননা
২০১৩ সালে বাংলাদেশ সরকার তাকে মরণোত্তর একুশে পদক প্রদান করে।

## তথ্যসূত্র

## গ্রন্থসূত্র
কবিয়াল বিজয় সরকারের জীবন ও সঙ্গীতসমগ্র-মহসিন হোসাইন ।জ্যোতিপ্রকাশ -প্রকাশকাল ২০০৮

## বহিঃসংযোগ
* কবিয়াল বিজয় সরকার এর স্বকণ্ঠে ১১টি গান

বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯০৩-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:ভারতীয় হিন্দু
বিষয়শ্রেণী:বাংলাদেশী হিন্দু
বিষয়শ্রেণী:বাউল
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:নড়াইল জেলার ব্যক্তি
বিষয়শ্রেণী:চারণ কবি
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাঙালি ব্যক্তি
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:গীতিকার
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর পুরুষ সঙ্গীতজ্ঞ
২০০৮ গ্রীষ্মকালীন অলিম্পিকে সাঁতার – নারীদের ২০০ মিটার ব্রেস্টস্ট্রোক

২০০৮ অলিম্পিক গেমসে **মহিলাদের ২০০মিটার ব্রেস্টস্ট্রোক** বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।

সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।

২০০৮ গেমসে যোগ্যতা অর্জনের মাপকাঠি ছিল ২:২৮.২০সেকেন্ড(A মান) এবং ২:৩৩.৪০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
thumb|left|বিশ্বরেকর্ডকারী ও ২০০মিটার ব্রেস্টস্ট্রোক প্রতিযোগিতার অন্যতম দাবিদার, লেইসেল জোন্স।

এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট

## সেমিফাইনাল

## ফাইনাল

## তথ্যসূত্র

মহিলাদের ব্রেস্টস্ট্রোক ২০০মিটার
ভারতে সাক্ষরতা

right|thumb|১৯০১ থেকে ২০১১ পর্যন্ত ভারতের সাক্ষরতা হার। 
**ভারতে সাক্ষরতা** ভারতীয় প্রজাতন্ত্রের আর্থ-সামাজিক অগ্রগতির অন্যতম প্রধান পন্থা হিসেবে বিবেচিত হয়। ১৯৪৭ সালে স্বাধীনতা অর্জনের সময় দেশের সাক্ষরতার হার ছিল ১২%। ২০১১ সালে এই হার বেড়ে হয়েছে ৭৪.০৪%। ২০০৮ সালের জুন মাসে জাতীয় নমুনা সমীক্ষা কার্যালয় (এনএসএসও) পরিচালিত একটি সাম্প্রতিক সমীক্ষা অনুযায়ী, ৭ বছর বয়স পর্যন্ত সাক্ষরতার হার ৭২%, কিন্তু পূর্ণবয়স্ককদের (১৫ বছর ও তদুর্ধ্ব) সাক্ষরতার হার ৬৬%।

সাক্ষরতার ক্ষেত্রে এই উন্নতি পাঁচ গুণ হলেও, ভারতে সাক্ষরতার হার বিশ্বের গড় সাক্ষরতার হার ৮৪%-এর অনেকটাই নিচে। বর্তমানে নিরক্ষর জনসংখ্যার নিরিখে ভারত বিশ্বে প্রথম স্থানের অধিকারী। সরকারিভাবে একাধিক নিরক্ষরতা-দূরীকরণ কর্মসূচি গ্রহণ করা সত্ত্বেও, ভারতের সাক্ষরতার  বৃদ্ধির হার "শ্লথ"। ১৯৯০ সালের একটি গবেষণাপত্রে বলা হয়েছিল, সার্বিক সাক্ষরতা অর্জনে ভারতের ২০৬০ সাল লেগে যাবে। ২০১১ সালের জনগণনায় দেখা গেছে, ভারতের ২০০১-২০১১ দশকীয় সাক্ষরতা বৃদ্ধির হার ৯.২%, যা পূর্ববর্তী দশকীয় বৃদ্ধির হারের তুলনায় শ্লথতর।

ভারতে লিঙ্গভেদে শিক্ষাগত তারতম্য লক্ষিত হয়। ২০১১ সালে পূর্ণবয়স্ক (১৫ বছর ও তদুর্ধ্ব) সাক্ষরতার হার পুরুষদের ক্ষেত্রে ৮২.১৫% ও মহিলাদের ক্ষেত্রে ৬৫.৪৬%। নারী-সাক্ষরতার হার কম হওয়ার কুপ্রভাব পড়ছে পরিবার পরিকল্পনা ও জনসংখ্যা নিয়ন্ত্রণ প্রয়াসে পরিলক্ষিত হচ্ছে। গবেষণা থেকে জানা গিয়েছে, নারী সাক্ষরতার ফলে বিবাহিত মহিলাদের মধ্যে গর্ভনিরোধক ব্যবহারের প্রবণতা বাড়ে, এমনকি তাঁরা আর্থিকভাবে স্বাধীন না হলেও। অবশ্য সাম্প্রতিক জনগণনা থেকে জানা গিয়েছে, ২০০১-২০১১ দশকে ভারতে নারী সাক্ষরতা বৃদ্ধির হার (১১.৮%), পুরুষ সাক্ষরতা বৃদ্ধির হারের (৬.৯%) তুলনায় অধিক; যার অর্থ সাক্ষরতার ক্ষেত্রে লিঙ্গগত বিভেদ কমে আসছে।

## পাদটীকা

## বহিঃসংযোগ
* National Literacy Mission
* Indian Census
* National Literacy Policies – India 
* Need for literacy in India
* Growth of literacy in India
* Literacy in the context of constitution of India
* Find details about Literacy in India 
* Literacy as seen in the 2001 census
* ''Frontline'' article ''Education for too few'', 5th December 2003
* ''The Hindu'' article ''Two word mantra'', 1st February 2004
* ''Times of India'' editorial ''Learn to change'', 28th July 2006
* ''The Statesman'' editorial ''Institutionalised sub literacy'', 22nd August 2006
* ''Left behind by Bangladesh'' - ''The Telegraph'' report on 2nd October 2005
* '' Provisional Population Totals for Census 2011 '' 31 March 2011

বিষয়শ্রেণী:ভারতে শিক্ষাব্যবস্থা
বিষয়শ্রেণী:ভারতের অর্থনীতি
বিষয়শ্রেণী:সাক্ষরতা
বিষয়শ্রেণী:ভারতীয় সমাজ
সায়েন্স সিটি

**সায়েন্স সিটি** কলকাতার একটি বিজ্ঞান সংগ্রহালয় ও বিজ্ঞানকেন্দ্রিক বিনোদন উদ্যান। এটি ভারত সরকারের সংস্কৃতি মন্ত্রকের অধীনস্থ জাতীয় বিজ্ঞান সংগ্রহালয় পরিষদের অধিভুক্ত একটি বিজ্ঞানকেন্দ্র। পূর্ব কলকাতার ইস্টার্ন মেট্রোপলিটান বাইপাস ও জে বি এস হ্যালডেন অ্যাভেনিউ-এর সংযোগস্থলে ৫০ একর জমির উপর সায়েন্স সিটি অবস্থিত। ১৯৯৭ সালের ১ জুলাই সায়েন্স সিটি উদ্বোধন হয়। সায়েন্স সিটি স্থাপনের মূল উদ্দেশ্য ছিল কলকাতাবাসীর কাছে বিজ্ঞানকে জনপ্রিয় করে তোলা।

## পাদটীকা

বিষয়শ্রেণী:কলকাতার দর্শনীয় স্থান
বিষয়শ্রেণী:১৯৯৭-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার জাদুঘর
বিষয়শ্রেণী:ভারতের বিজ্ঞান জাদুঘর
অন্নদাশঙ্কর পুরস্কার

**অন্নদাশঙ্কর পুরস্কার** পশ্চিমবঙ্গের একটি সাহিত্য পুরস্কার। এটি বিশিষ্ট সাহিত্যিক তথা পশ্চিমবঙ্গ বাংলা আকাদেমির প্রাক্তন সভাপতি অন্নদাশঙ্কর রায়ের নামাঙ্কিত। পুরস্কারটি বাংলা আকাদেমিই প্রদান করে থাকে। ২০০৪ সাল থেকে এই পুরস্কার দেওয়া হচ্ছে।
## প্রাপক
অন্নদাশঙ্কর পুরস্কারের প্রাপকেরা হলেন:

## পাদটীকা

----

বিষয়শ্রেণী:পশ্চিমবঙ্গের সাহিত্য পুরস্কার
বিষয়শ্রেণী:বাংলা সাহিত্য পুরস্কার
বাংলাদেশের বিভাগসমূহ

**[[বাংলাদেশ]]** আটটি প্রধান প্রশাসনিক অঞ্চলে বিভক্ত যাদের বাংলায় *বিভাগ* হিসেবে অভিহিত করা হয়। প্রত্যেকটি বিভাগের নাম ওই অঞ্চলের প্রধান শহরের নামে নামকরণ করা হয়েছে। বাংলাদেশের বিভাগগুলো হলো:
* ঢাকা বিভাগ
* চট্টগ্রাম বিভাগ
* রাজশাহী বিভাগ
* খুলনা বিভাগ
* সিলেট বিভাগ
* বরিশাল বিভাগ
* রংপুর বিভাগ
* ময়মনসিংহ বিভাগ
* কুমিল্লা বিভাগ (প্রস্তাবিত)
* ফরিদপুর বিভাগ (প্রস্তাবিত)

## ইতিহাস
ব্রিটিশ শাসনামলে তৎকালীন বাংলা প্রদেশে সর্বপ্রথম বিভাগ গঠন করা হয়। সে সময় বর্তমান বাংলাদেশের ভূখণ্ডে রাজশাহী, ঢাকা ও চট্টগ্রাম এই তিনটি বিভাগ গঠন করা হয়। পরবর্তীতে রাজশাহী ও ঢাকা বিভাগের একাংশ নিয়ে ১৯৬০ সালে খুলনা বিভাগ গঠিত হয়। ১৯৭১ সালে স্বাধীনতা পরবর্তী সময়ে বাংলাদেশে এই চারটি বিভাগ ছিল।

১৯৮২ সালে ঢাকা বিভাগ এবং ঢাকা শহরের ইংরেজি বানান *Dacca* (ঢাক্কা) কে পরিবর্তন করে *Dhaka* (ঢাকা) করা হয় যাতে বাংলা উচ্চারণের সাথে ইংরেজি বানান আরও সামঞ্জস্যপূর্ণ হয়।

খুলনা বিভাগের একাংশ নিয়ে ১৯৯৩ সালে বরিশাল বিভাগ গঠিত হয়, এবং ১৯৯৫ সালে চট্টগ্রাম বিভাগকে ভেঙে সিলেট বিভাগ প্রতিষ্ঠা করা হয়। ২০১০ সালে ২৫ শে জানুয়ারি বৃহত্তর রংপুর ও দিনাজপুর অঞ্চল নিয়ে রংপুর বিভাগ গঠন করা হয়, যা আগে রাজশাহী বিভাগের অন্তর্ভুক্ত ছিল।

১৪ সেপ্টেম্বর ২০১৫ তে অষ্টম বিভাগ হিসেবে ময়মনসিংহ বিভাগের নাম ঘোষণা করা হয়। পূর্বে এটি ঢাকা বিভাগের অংশ ছিল।

## বিভাগের তালিকা
নিম্নলিখিত টেবিলে বাংলাদেশ পরিসংখ্যান ব্যুরো কর্তৃক পরিচালিত ২০১১ সালের জনসংখ্যা ও আবাসন জনগণনা থেকে পাওয়া হিসেবে বাংলাদেশের তৎকালীন সাতটি বিভাগ সম্পর্কে কিছু পরিসংখ্যান রূপরেখা তুলে ধরা হল।

## প্রস্তাবিত বিভাগ
শেখ হাসিনার অপসারণের পর, ২০২৪ সালের ১৭ ডিসেম্বর বাংলাদেশে অন্তর্বর্তীকালীন সরকারের জনপ্রশাসন সংস্কার কমিশন কুমিল্লা ও ফরিদপুর নামে দুটি নতুন বিভাগ গঠনের সুপারিশ করে। একইসঙ্গে টাঙ্গাইল ও কিশোরগঞ্জ জেলাকে ময়মনসিংহ বিভাগের সঙ্গে একীভূত করার প্রস্তাবও দেওয়া হয়।

কমিশনের সুপারিশ অনুযায়ী, প্রস্তাবিত বিভাগগুলো হলো:

থাম্ব|জনপ্রশাসন সংস্কার কমিশন কর্তৃক প্রস্তাবিত বিভাগসমূহ

## আরও দেখুন

* বাংলাদেশ
* বাংলাদেশ সম্পর্কিত বিষয়ের তালিকা
* বাংলাদেশের রূপরেখা
* বাংলাদেশের জেলা
* বাংলাদেশের জেলার তালিকা
* বাংলাদেশের উপজেলা
* বাংলাদেশের উপজেলার তালিকা
* বাংলাদেশের ইউনিয়ন
* বাংলাদেশের ইউনিয়নের তালিকা
* বাংলাদেশের সিটি কর্পোরেশনের তালিকা
* বাংলাদেশের পৌরসভার তালিকা
* বাংলাদেশের শহরের তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের প্রশাসনিক অঞ্চল
বিষয়শ্রেণী:বাংলাদেশের বিভাগ
বিষয়শ্রেণী:বাংলাদেশের প্রশাসনিক অঞ্চলের তালিকা
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:বাংলাদেশের ভূগোল সম্পর্কিত তালিকা
তুলসীদাস

**তুলসীদাস** (হিন্দি: तुलसीदास; , তিনি **গোস্বামী তুলসীদাস** (गोस्वामी तुलसीदास) নামেও পরিচিত ছিলেন) (১৪৯৭/১৫৩২–১৬২৩) ছিলেন একজন হিন্দু সন্তকবি, ধর্মসংস্কারক ও দার্শনিক। তিনি রামানন্দের গুরুপরম্পরায় রামানন্দী সম্প্রদায়-ভুক্ত ছিলেন। তুলসীদাস তাঁর রাম-ভক্তির জন্য প্রসিদ্ধ। তিনি একাধিক জনপ্রিয় গ্রন্থ রচনা করেছিলেন। তবে তিনি *[[রামচরিতমানস]]* মহাকাব্যের জন্য সর্বাধিক পরিচিত। এই গ্রন্থটি হল সংস্কৃত *[[রামায়ণ]]* মহাকাব্যের অবধি অনুবাদ। তাঁর অনুদিত গ্রন্থটি রামচরিতমানস নামে সমধিক পরিচিত।

জীবদ্দশায় তুলসীদাসকে মূল *রামায়ণ* মহাকাব্যের রচয়িতা বাল্মীকির অবতার মনে করা হত। রামভক্ত হনুমানের জনপ্রিয় স্তোত্র হনুমান চালিশাও তারই রচনা বলে মনে করা হয়।

তুলসীদাস তার জীবনের অধিকাংশ সময়টাই বারাণসী শহরে অতিবাহিত করেন। বারাণসীতে গঙ্গা নদীর তীরে তুলসীঘাট তারই নামাঙ্কিত। বারাণসীতে সঙ্কটমোচন হনুমান মন্দির তারই প্রতিষ্ঠিত। কথিত আছে, যেখানে এই মন্দিরটি তিনি প্রতিষ্ঠা করেন, সেখানেই তিনি হনুমানের দর্শন লাভ করেছিলেন। রামলীলা নামে *রামায়ণ*-ভিত্তিক লোকনাট্যের প্রচলনও তুলসীদাসই করেছিলেন।

তুলসীদাসকে হিন্দি, ভারতীয় ও বিশ্ব সাহিত্যের অন্যতম শ্রেষ্ঠ কবি মনে করা হয়। তুলসীদাস ও তাঁর সাহিত্যকর্মের প্রভাব ভারতের শিল্পকলা, সংস্কৃতি ও সমাজে সুদূরপ্রসারী। আজও এই প্রভাব দৃষ্ট হয় স্থানীয় ভাষা, রামলীলা নাটক, ভারতীয় শাস্ত্রীয় সংগীত, জনপ্রিয় সংগীত ও টেলিভিশন ধারাবাহিকগুলিতে।

## আরও দেখুন
*ভক্তি আন্দোলন

## পাদটীকা

## তথ্যসূত্র

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* Tulsi-Eulogy
* The Ramcharitmanas of Tulasidas, published by Gita Press

বিষয়শ্রেণী:ভারতীয় কবি
বিষয়শ্রেণী:হিন্দু কবি
বিষয়শ্রেণী:মহাকাব্যের কবি
বিষয়শ্রেণী:সন্ত মত
বিষয়শ্রেণী:১৪৯৭-এ জন্ম
বিষয়শ্রেণী:১৫৩২-এ জন্ম
বিষয়শ্রেণী:১৬২৩-এ মৃত্যু
বিষয়শ্রেণী:হিন্দি ভাষার কবি
বিষয়শ্রেণী:হিন্দু ধর্মসংস্কারক
বিষয়শ্রেণী:রামায়ণের অনুবাদক
বিষয়শ্রেণী:ভারতীয় হিন্দু সাধু
বিষয়শ্রেণী:বারাণসীর ব্যক্তিত্ব
বিষয়শ্রেণী:১৬শ শতাব্দীর হিন্দু ধর্মগুরু
বিষয়শ্রেণী:১৬শ শতাব্দীর কবি
বিষয়শ্রেণী:১৬শ শতাব্দীর ভারতীয়
বিষয়শ্রেণী:ভক্তি আন্দোলন
বিষয়শ্রেণী:১৬শ শতাব্দীর ভারতীয় কবি
বিষয়শ্রেণী:উত্তরপ্রদেশের কবি
বিষয়শ্রেণী:বারাণসীর পণ্ডিত
বিষয়শ্রেণী:ভারতীয় পুরুষ কবি
বিষয়শ্রেণী:মহাকবি
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:১৬শ শতাব্দীর ভারতীয় পণ্ডিত
বিষয়শ্রেণী:বৈষ্ণব সাধু
বিষয়শ্রেণী:অলৌকিক ক্ষমতাধর
সুরদাস

**সুরদাস** (১৪৭৮-১৫৮৩) ছিলেন মধ্যযুগীয় ভক্তিবাদী সন্তকবি। তিনি হিন্দি ভাষায় গান রচনা করতেন। তিনি অধুনা ভারতের উত্তরপ্রদেশ রাজ্যের পশ্চিমাঞ্চলের অধিবাসী ছিলেন। তাঁর কাব্যের মূল বিষয় ছিল কৃষ্ণ ভক্তি। তাঁর রচিত পঁচিশটি গ্রন্থের কথা জানা যায়। এর মধ্যে বিশেষভাবে উল্লেখযোগ্য *সুর সাগর* ও *সাহিত্য লহরী*। সুরদাস ছিলেন হিন্দি সাহিত্যের বাৎসল্য রসের শ্রেষ্ঠ কবি।

## জীবনী
সুরদাসের জীবন সম্পর্কে বিশেষ কিছু জানা যায় না। তিনি দিল্লির নিকটবর্তী সিরি নামক এক গ্রামে এক সারস্বত ব্রাহ্মণ পরিবারে জন্মগ্রহণ করেছিলেন। তিনি ছিলেন জন্মান্ধ। অতি অল্পবয়সেই ঈশ্বরদর্শনের আকাঙ্ক্ষায় তিনি গৃহত্যাগ করে তীর্থে তীর্থে ঘুরে বেড়াতে শুরু করেন। আঠারো বছর বয়সে তিনি মথুরার বিক্রমঘাটে উপস্থিত হন। এরপর তিনি মথুরা ও আগ্রার মধ্যবর্তী গৌঘাটে যমুনার তীরে চলে আসেন। সেখানে ১৫০৯-১০ সাল নাগাদ তাঁর সঙ্গে বৈষ্ণব ধর্মগুরু বল্লভাচার্যের সাক্ষাৎ হয়। তিনি বল্লভাচার্যের শিষ্যত্ব গ্রহণ করেন। এরপর তিনি ব্রজ অঞ্চলের চন্দ্রসরোবরের নিকট পারসৌলী গ্রামে বসবাস শুরু করেন। মুঘল সম্রাট আকবরের সঙ্গেও তাঁর সাক্ষাৎ ঘটেছিল। পারসৌলী গ্রামেই তার জীবনাবসান ঘটে।

## কাব্যরচনা
সুরদাসের শিক্ষা সম্পর্কে কিছুই জানা যায় না। তিনি পদরচনা ও সংগীত বিদ্যায় পারদর্শী ছিলেন। গ্রাম থেকে চার ক্রোশ দূরে বাস করে নির্জনে পদরচনা করতেন। ভক্তেরা তাঁর রচিত পদ শোনার জন্য একত্রিত হতেন। তাঁর প্রথম জীবনের পদগুলি ছিল বিনয় ও দীনভাবাশ্রিত। বল্লভাচার্যের সংস্পর্শে আসার পর থেকে তিনি এই জাতীয় পদ রচনা বন্ধ করে সখ্য, বাল্য ও মধুর ভাবের পদ রচনা শুরু করেন।

ড. দীনদয়াল গুপ্ত সুরদাস রচিত পঁচিশটি গ্রন্থের উল্লেখ করেছেন। এর মধ্যে *সুরসাগর*, *সুরসারাবলী*, *সাহিত্য-লহরী*, *সুরপচীসী*, *সুররামায়ণ*, *সুরসাঠী* ও *রাধারসকেলি* বর্তমানে গ্রন্থাকারে প্রকাশিত। *[[ভাগবত পুরাণ]]*-এর অনুকরণে বারোটি স্কন্দে রচিত *সুরসাগর* ও দৃষ্টিকূট পদাবলি (প্রহেলিকা পদাবলি) সংগ্রহ *সাহিত্য-লহরী* তার শ্রেষ্ঠ কীর্তি। অনেক গবেষক *সুরসারাবলী* গ্রন্থটিকে অপ্রামাণিক মনে করেন।

সুরদাসের কাব্যের প্রধান বিষয় কৃষ্ণভক্তি। সুরদাস কথিত ভক্তিমার্গটি হল "পুষ্টিমার্গীয় ভক্তি"। সুরদাসের মতে, ভগবানের নাম করাই পোষণ। এই ভক্তির দুই রূপ - সাধন ও সাধ্য। সাধ্য রূপে ভক্ত সবকিছু বিসর্জন দিয়ে ভগবানের শরণ নেয় এবং ভগবান স্বয়ং ভক্তের ভার গ্রহণ করেন। ভক্তির দার্শনিক দিকটিও সুরদাসের কাব্যে প্রস্ফুটিত হয়েছে।

## গান

## আরো দেখুন
* ভজন
* তুলসীদাস
* মীরাবাঈ
* অনুপ জালোটা

## তথ্যসূত্র

## বহিঃসংযোগ
* কবিতাকোষ ওয়েবসাইটে সুরদাস  (হিন্দি)
* ওল্ড পোয়েট্রি ওয়েবসাইটে সুরদাস

বিষয়শ্রেণী:১৪৭৮-এ জন্ম
বিষয়শ্রেণী:১৫৮৩-এ মৃত্যু
বিষয়শ্রেণী:ভারতীয় কবি
বিষয়শ্রেণী:হিন্দু কবি
বিষয়শ্রেণী:১৬শ শতাব্দীর হিন্দু ধর্মগুরু
বিষয়শ্রেণী:বৈষ্ণব সাধু
বিষয়শ্রেণী:হিন্দি ভাষার কবি
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:ভারতীয় শতবর্ষী ব্যক্তি
বিষয়শ্রেণী:অন্ধ লেখক
বিষয়শ্রেণী:১৫শ শতাব্দীর ভারতীয় কবি
বিষয়শ্রেণী:উত্তরপ্রদেশের কবি
বিষয়শ্রেণী:ভক্তি আন্দোলন
বিষয়শ্রেণী:১৫৬১-এ মৃত্যু
গঙ্গাজলঘাটি বিধানসভা কেন্দ্র

**গঙ্গাজলঘাটি বিধানসভা কেন্দ্র** ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।

এই বিধানসভা কেন্দ্রটি দুর্গাপুর লোকসভা কেন্দ্রের অন্তর্গত ছিল।

সীমানা পুনর্নির্ধারণ কমিশনের নির্দেশ অনুসারে, গঙ্গাজলঘাটি বিধানসভা কেন্দ্রটি ২০১১ সালে অবলুপ্ত হয়েছে। গঙ্গাজলঘাটি ব্লকের ভক্তবাঁধ, গঙ্গাজলঘাটি, গোবিন্দধাম, কপিস্তা, নিত্যানন্দপুর ও পিরাবনি গ্রাম পঞ্চায়েতগুলি এখন বড়জোড়া বিধানসভা কেন্দ্রের অন্তর্গত। বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েতগুলি শালতোড়া বিধানসভা কেন্দ্রের অন্তর্ভুক্ত হয়েছে।

## ফলাফল
### ১৯৭৭-২০০৬
২০০৬ সালের বিধানসভা নির্বাচনে সিপিআই(এম)-এর অঙ্গদ বাউড়ি এই কেন্দ্র থেকে তাঁর নিকটতম প্রতিদ্বন্দ্বী তৃণমূল কংগ্রেসের স্বপন বাউড়িকে পরাজিত করে জয়লাভ করেন। ২০০১ সালে সিপিআই(এম)-এর রামচরণ বাউড়ি তৃণমূল কংগ্রেসের স্বপন বাউড়িকে পরাজিত করেছিলেন। সিপিআই(এম) অঙ্গদ বাউড়ি ১৯৯৬ সালে কংগ্রেসের গুইরাম মাজিকে এবং ১৯৯১ সালে কংগ্রেসের ফটিকচন্দ্র মণ্ডলকে পরাজিত করেছিলেন। সিপিআই(এম)-এর নবনী বাউড়ি ১৯৮৭ সালে কংগ্রেসের ফটিকচন্দ্র মণ্ডলকে, ১৯৮২ সালে কংগ্রেসের গুইরাম মাজিকে এবং ১৯৭৭ সালে কংগ্রেসের শক্তিপদ মাজিকে পরাজিত করেছিলেন।

### ১৯৫২-১৯৭২
১৯৭২ সালে সিপিআই(এম)-এর কালীপদ বাউড়ি, ১৯৬৯ সালে বাংলা কংগ্রেসের নবদুর্গা মণ্ডল, ১৯৬৭ সালে বাংলা কংগ্রেসের জি মাজি, ১৯৬৭ সালে কংগ্রেসের শিশুরাম মণ্ডল এই কেন্দ্র থেকে জয়লাভ করেন। ১৯৫৭ সালের নির্বাচনে গঙ্গাজলঘাটি আসনটি ছিল না। ১৯৫১ সালে স্বাধীন ভারতের প্রথম নির্বাচনে কংগ্রেসের ধীরেন্দ্রনাথ চট্টোপাধ্যায় গঙ্গাজলঘাটি মুক্ত আসন থেকে জয়লাভ করেছিলেন।

## পাদটীকা

----

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
ইঁদপুর বিধানসভা কেন্দ্র

**ইঁদপুর বিধানসভা কেন্দ্র** ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।

সীমানা পুনর্নির্ধারণ কমিশনের নির্দেশ অনুসারে, ইঁদপুর বিধানসভা কেন্দ্রটি ২০১১ সালে অবলুপ্ত হয়েছে। 

## ফলাফল
### ১৯৭৭-২০০৬
২০০৬ সালের বিধানসভা নির্বাচনে সিপিআই-এর ইন্দ্রজিৎ টাঙ্গি তাঁর নিকটতম প্রতিদ্বন্দ্বী বিজেপি-র গৌরচন্দ্র লোহারকে পরাজিত করে ইঁদপুর আসন থেকে জয়লাভ করেন। সিপিআই-এর কিরিটী বাগদী ২০০১ সালে তৃণমূল কংগ্রেসের মদন বাউড়িকে এবং ১৯৯৬ সালে কংগ্রেসের বিবেকানন্দ লায়েককে পরাজিত করেছিলেন। সিপিআই-এর মদন বাউড়ি ১৯৯১ আলে কংগ্রেসের শিবশঙ্কর মণ্ডল এবং ১৯৮৭ ও ১৯৮২ সালে কংগ্রেসের বিনোদবিহারী মাজিকে পরাজিত করেছিলেন। ১৯৭৭ সালে জনতা পার্টির বিনোদবিহারী মাজি বিপ্লবী বাংলা কংগ্রেসের রাধারমণ মইকে পরাজিত করেছিলেন।

### ১৯৬২-১৯৭২
১৯৭২ সালে কংগ্রেসের গৌরচন্দ্র লোহার, ১৯৭১ সালে বিপ্লবী বাংলা কংগ্রেসের প্রয়াগ মণ্ডল, ১৯৬৯ সালে বাংলা কংগ্রেসের গৌর লোহার, ১৯৬৭ সালে কংগ্রেসের বি বি মাজি ও ১৯৬২ সালে কংগ্রেসের আশুতোষ মল্লিক এই কেন্দ্র থেকে জয়লাভ করেছিলেন। তার আগে এই কেন্দ্রটির অস্তিত্ব ছিল না।

## পাদটীকা

----

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
শালতোড়া সমষ্টি উন্নয়ন ব্লক

**শালতোড়া সমষ্টি উন্নয়ন ব্লক** ভারতীয় রাজ্য পশ্চিমবঙ্গের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। ব্লকটি শালতোড়া থানার অধীনস্থ। পশ্চিমবঙ্গ সরকার শালতোড়া ব্লকে একটি বিশেষ অর্থনৈতিক অঞ্চল স্থাপনের পরিকল্পনা গ্রহণ করেছে।

## ভূগোল
শালতোড়া ব্লকটি  অক্ষ ও দ্রাঘিমাংশে অবস্থিত। শালতোড়ার গড় উচ্চতা ১৫৩ মিটার (৫০৫ ফুট)।

বাঁকুড়া জেলার উচ্চতম পাহাড় বিহারীনাথ (৪৪৭.৮ মিটার/১৪৮১ ফুট) এবং জেলার অন্যতম গভীর বনভূমিটি শালতোড়া শহরের ১৪ কিলোমিটার উত্তর-পূর্বে অবস্থিত।

শালতোড়া ব্লকটির আয়তন ৩১৪.১৩ বর্গকিলোমিটার।

### গ্রাম পঞ্চায়েত
শালতোড়া ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল:বামুনতোড়, ঢেকিয়া, কুনুরি, পাবড়া, সালমা, শালতোড়া ও তিলুরি।

### মৃত্তিকা
শালতোড়া ব্লকের মৃত্তিকা কাঁকুড়ে, লাল ও ল্যাটেরাইট প্রকৃতির। এই অঞ্চল ক্রান্তীয় শুষ্ক উপ-আর্দ্র অঞ্চলের অন্তর্গত। এখানকার গড় বৃষ্টিপাতের পরিমাণ ১১০০-১৪০০ মিলিমিটার। সর্বোচ্চ ও সর্বনিম্ন গড় তাপমাত্রা যথাক্রমে ৪৫ ডিগ্রি ও ১০ ডিগ্রি সেন্টিগ্রেড। সমগ্র ব্লকে একাধিক ছোটোখাটো টিলা দেখা যায়। মৃত্তিকার জলশোষণ ক্ষমতা বেশি। জলের দ্রুত বহিঃনির্গমনের জন্য মৃত্তিকা ভূমিক্ষয়প্রবণ। এখানকার কৃষিকাজ মূলত বৃষ্টিপাতের উপর নির্ভরশীল। ভৌমজল সহজে বাণিজ্যিকভাবে কলের সাহায্যে তোলা যায় না।

## জনপরিসংখ্যান
২০০১ সালের জনগণনা অনুসারে, শালতোড়া সমষ্টি উন্নয়ন ব্লকের মোট জনসংখ্যা ১২১,৮১০ জন। এর মধ্যে ৬২,৩৫৭ জন পুরুষ ও ৫৯,৪৫৩ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮১%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।

শালতোড়া ব্লকের তফসিলি জাতি ও উপজাতি জনসংখ্যা যথাক্রমে ৪১,৪৬১ ও ২৪,২১৪ জন। জনসংখ্যার ৪০% তফসিলি উপজাতি সম্প্রদায়ভুক্ত – এমন গ্রামের সংখ্যা এই ব্লকে ৪৫।

## অর্থনীতি
শালতোড়া ব্লকটি জেলার অর্থনৈতিকভাবে অবহেলিত ব্লকগুলির অন্যতম। তাই পশ্চিমবঙ্গ সরকার এই ব্লকের অনুর্বর অঞ্চলে একটি বিশেষ অর্থনৈতিক অঞ্চল গঠনের পরিকল্পনা গ্রহণ করেছে।

শালতোড়া অঞ্চলটি দামোদর নদের দক্ষিণ তীরে অবস্থিত। শালতোড়ার উত্তরে দামোদরের অপর কূলে বর্ধমান জেলার বার্নপুর অর্থনৈতিক অঞ্চল। এই কারণে শালতোড়া অঞ্চলটি শিল্পাঞ্চল হিসেবে গড়ে তোলার পক্ষে অনুকূল স্থানে রয়েছে। স্টিল অথরিটি অফ ইন্ডিয়া লিমিটেড বার্নপুর ও শালতোড়া ব্লকের মধুকুণ্ডার মধ্যে সংযোগ স্থাপনের জন্য দামোদর নদের উপর একটি সেতু নির্মাণের জন্য অর্থসাহায্য দিচ্ছে।

প্রস্তাবিত সেজ-টির আয়তন ১২৬ একর। এর মধ্যে ৫৫.১৬ একর জমি অধিগৃহীত হয়েছে এবং তা রাজ্য ভূমি ও ভূমিসংস্কার বিভাগের হাতে রয়েছে। সেজ প্রকল্পের পাশাপাশি ৩০০০ একর জমি অধিগ্রহণ করে একটি সম্পূর্ণ অর্থনৈতিক কেন্দ্র স্থাপনের প্রস্তাবও দেওয়া হয়েছে। তবে জমি অধিগ্রহণ ইস্যুতে রাজনৈতিক স্তরে বিরোধিতাও চলছে।

এরপরই অন্যতম বিরোধী দল এসইউসিআই ব্লক উন্নয়ন আধিকারিকের কার্যালয়ের সামনে বিক্ষোভ প্রদর্শন করে। তৃণমূল কংগ্রেসের জেলা সভাপতি দাবি করেন যাতে সরকার “এক ছটাক কৃষিজমিও চুক্তির বাইরে অধিগ্রহণ না করে, সেই ব্যাপারে শ্বেতপত্র প্রকাশ” করার জন্য।

## সংস্কৃতি
বিহারীনাথ পাহাড়ের পাদদেশে একটি প্রাচীন মন্দির রয়েছে। বিহারীনাথ অঞ্চলে প্যালিওলিথিক যুগের অস্ত্রশস্ত্র আবিষ্কৃত হওয়ার পর এই পাহাড় ও তার সন্নিহিত অঞ্চলে পুরাতাত্ত্বিকদের আগ্রহের বিষয় হয়ে ওঠে।

## পাদটীকা

----

বিষয়শ্রেণী:বাঁকুড়া জেলার সমষ্টি উন্নয়ন ব্লক
মেজিয়া সমষ্টি উন্নয়ন ব্লক

**মেজিয়া সমষ্টি উন্নয়ন ব্লক** ভারতীয় রাজ্য পশ্চিমবঙ্গের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। ব্লকটি মেজিয়া থানার অধীনস্থ। ব্লকের সদর মেজিয়া। পশ্চিমবঙ্গ সরকার মেজিয়ার কাছে শালতোড়া ব্লকে একটি বিশেষ অর্থনৈতিক অঞ্চল স্থাপনের পরিকল্পনা গ্রহণ করেছে। মেজিয়া ব্লকটি রানিগঞ্জ থেকে বাঁকুড়া ও বিষ্ণুপুর হয়ে মেদিনীপুর পর্যন্ত প্রসারিত ৬০ নং জাতীয় সড়কের উপর অবস্থিত। মেজিয়া ব্লকে দামোদর নদের উপর একটি সেতু রয়েছে। এটি বর্ধমান জেলার দুর্গাপুর থেকে ৩৫ কিলোমিটার দূরে অবস্থিত।

## ভূগোল
মেজিয়া ব্লক  অক্ষ ও দ্রাঘিমাংশে অবস্থিত। এখানকার গড় উচ্চতা ।

মেজিয়া ব্লকের আয়তন ১৬২.৯০ বর্গকিলোমিটার।

### গ্রাম পঞ্চায়েত
মেজিয়া ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: অর্ধগ্রাম, বাণজোড়া, কুশতোড়া, মেজিয়া ও রামচন্দ্রপুর।

## জনপরিসংখ্যান
২০০১ সালের জনগণনা অনুসারে, মেজিয়া ব্লকের জনসংখ্যা ৭৬,১১৭। এর মধ্যে ৩৯,৫১৮ জন পুরুষ ও ৩৬,৫৯৯ জন মহিলা। ১৯৯১-২০০১ সালে ব্লকের দশকীয় জনসংখ্যা বৃদ্ধির হার ছিল ৯.৮৫%; যা বাঁকুড়া জেলার ১৩.৭৯% বৃদ্ধিহার এবং সমগ্র পশ্চিমবঙ্গ রাজ্যের ১৭.৮৪% বৃদ্ধিহারের তুলনায় বেশ কম।

শালতোড়া ব্লকের তফসিলি জাতি ও উপজাতি জনসংখ্যা যথাক্রমে ২৫,৭৪০ ও ২,১৯৬ জন।

## অর্থনীতি
মেজিয়া আগে কৃষিনির্ভর অঞ্চল ছিল। ইস্টার্ন কোলফিল্ড লিমিটেড পরে এখানে কয়লা উত্তোলন শুরু করে। এটি বর্তমানে কোল ইন্ডিয়া লিমিটেডের একটি গুরুত্বপূর্ণ কয়লাখনি। ১৯৯৬ সালে দুর্লভপুরে দামোদর ভ্যালি কর্পোরেশন মেজিয়া তাপবিদ্যুৎ কেন্দ্র স্থাপন করে। এখানে তিনটি ইউনিট রয়েছে। প্রতিটি ইউনিট ২১০ মেগাওয়াট বিদ্যুৎ উৎপাদনে সক্ষম। পাশাপাশি ২ X ২৫০ মেগাওয়াট অধিক ক্ষমতা এর সঙ্গে যোগ করার পরিকল্পনা রয়েছে। লা ফার্জে মেজিয়ায় একটি সিমেন্ট কারখানা স্থাপন করছে। এই কারখানায় তাপবিদ্যুৎ কেন্দ্রের ফ্লাই অ্যাশ ব্যবহার করা হবে। শোভা ইস্পাত এখানে ২৭৯ কোটি টাকা বিনিয়োগ করে একটি স্পঞ্জ আয়রন, রোল প্রোডাক্ট ও ফেরো অ্যালয় ইউনিট স্থাপন করছে।

পশ্চিমবঙ্গ সরকার ও বাঁকুড়া জেলা প্রশাসন জেলার যে কয়েকটি ব্লককে সর্বাপেক্ষা অধিক শিল্প সম্ভাবনাময় ব্লক হিসেবে চিহ্নিত করেছে, মেজিয়া ব্লক সেগুলির অন্যতম।

## বহিঃসংযোগ
* Map of Bankura district

## পাদটীকা

----

বিষয়শ্রেণী:ভারতের কয়লাখনি
বিষয়শ্রেণী:পশ্চিমবঙ্গের কয়লাখনি
বিষয়শ্রেণী:বাঁকুড়া জেলার সমষ্টি উন্নয়ন ব্লক
রাহুল বসু

**রাহুল বসু** (জন্ম জুলাই ২৭, ১৯৬৭) একজন বাঙালি ভারতীয় অভিনেতা, চিত্রনাট্যলেখক, পরিচালক এবং সমাজকর্মী। তাকে বলিউডের *[[পেয়ার কি সাইড এফেক্টস]]*, *[[ঝঙ্কার বিটস্‌]]* এর মতো চলচ্চিত্রে দেখা গেছে। ২০১৩ সালের বাংলা, তামিল-হিন্দি চলচ্চিত্র *[[বিশ্বরূপম]]*-এও তিনি অভিনয় করেন।

## তথ্যসূত্র

## বহিঃসংযোগ

* রাহুল বসু পরিবেশবিষয়ক ব্লগ
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মারাঠি ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নাস্তিক
বিষয়শ্রেণী:ভারতীয় পুরুষ সাংবাদিক
বিষয়শ্রেণী:মুম্বইয়ের অভিনেতা
বিষয়শ্রেণী:মহারাষ্ট্রের সক্রিয়কর্মী
বিষয়শ্রেণী:পাঞ্জাব, ভারতের অভিনেতা
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:মারাঠি বংশোদ্ভূত ব্যক্তি
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
মোজিলা ফাউন্ডেশন

**মোজিলা ফাউন্ডেশন** (, লেখা হয়, **moz://a**) একটি অবাণিজ্যিক সংগঠন, যেটি ওপেন সোর্স মোজিলা প্রকল্প উন্নয়ন ও নেতৃত্ব দেয়। ২০০৩ সালে প্রতিষ্ঠিত এ সংগঠন মোজিলা প্রকল্পের উন্নয়ন, মূল অবকাঠামো ও মোজিলা ট্রেডমার্ক ও কপিরাইট নিয়ন্ত্রণ করার জন্যে নীতিমালা প্রণয়ন করে। এর অধীনে করযোগ্য মোজিলা কর্পোরেশন রয়েছে যেখানে অনেকগুলো মোজিলা ডেভেলপারকে চাকরি দেয়া হয়, যারা মোজিলা ফায়ারফক্স ওয়েব ব্রাউজার ও মোজিলা থান্ডারবার্ড ইমেইল ক্লায়েন্ট-এর মুক্তি নিয়ন্ত্রণ করে। যেহেতু অধীনস্থ সংগঠনটি পরিপূর্ণভাবে মাতৃসংগঠন কর্তৃক মালিকানাধীন, সেহেতু তারা একই অবাণিজ্যিক নীতিমালা মেনে চলে। নেটস্কেপ-সংসৃষ্ট মোজিলা অর্গানাইজেশনই মোজিলা ফাউন্ডেশন গঠন করে। সংগঠনটির ভিত্তিপ্রস্তর এখন যুক্তরাষ্ট্রের ক্যালিফোর্নিয়া মাউন্টেন ভিউর সিলিকন ভ্যালিতে।

মোজিলা ফাউন্ডেশন নিজেকে একটি "উন্মুক্ততা, নতুনত্ব, ও অংশগ্রহণমূলক মানসিকতার প্রচারকারী একটি অবাণিজ্যিক প্রতিষ্ঠান" হিসেবে বর্ণনা করে। ১০ নীতিমালার সমন্বয়ে মোজিলা ইশতেহার মোজিলা ফাউন্ডেশনকে পথপ্রদর্শন করে।

## ইতিহাস

ফেব্রুয়ারি ২৩, ১৯৯৮ সালে নেটস্কেপ মোজিলা এপ্লিকেশন স্যুটের উন্নয়নকে সহায়তা করতে **মোজিলা অর্গানাইজেশন** গঠন করে। যখন এওএল (নেটস্কেপের মাতৃসংগঠন) কঠোরভাবে মোজিলা অর্গানাইজেশনের সাথে তার সম্পৃক্ততা অস্বীকার করে, জুলাই ১৫, ২০০৩ সালে মোজিলা ফাউন্ডেশন মোজিলাকে নেটস্কেপের সহায়তা ছাড়া টিকিয়ে রাখতে তার যাত্রা শুরু করে। প্রথমদিকে এওএল হার্ডওয়্যার ও মেধাসত্ত্ব  হস্তান্তর ও প্রথম তিনমাসের জন্যে তিনজনের একটি টিম প্রদানের মাধ্যমে মোজিলা ফাউন্ডেশনকে সহায়তা করে। 

## অধীনস্থ প্রতিষ্ঠান
### মোজিলা কর্পোরেশন
আগস্ট ৩, ২০০৫ সালে মোজিলা ফাউন্ডেশন করযোগ্য অধীনস্থ প্রতিষ্ঠান হিসেবে মোজিলা কর্পোরেশনের ঘোষণা দেয়। পণ্য উন্নয়ন, বিপণন ও পৌঁছানোর দায়িত্বে এ প্রতিষ্ঠানের। 
### মোজিলা চায়না
মোজিলা চায়না  () একই উদ্দেশ্য ও নীতিমালা নিয়ে চিনের বেইজিং এ মূল আপিস স্থাপিত মোজিলা কর্পোরেশনের মতই একটি প্রতিষ্ঠান।

## অর্থায়ন
"অর্থসাহায্য" () ও "সার্চ রয়্যালিটির মাধ্যমে মোজিলা ফাউন্ডেশন তহবিল সংগ্রহ করে। ২০০৩ সালে প্রাথমিক তহবিল এসেছে এওএল থেকে। ২০০৪ থেকে ২০১৪ পর্যন্ত গুগলের সাথে মোজিলার একটি চুক্তি ছিলো গুগল সার্চ ইঞ্জিনকে ডিফল্ট সার্চ ইঞ্জিন হিসেবে ব্যবহারের। নভেম্বর ২০১৪তে একই চুক্তি হয় ইয়াহুর সাথে। যদিও ২০১৭ সালে মোজিলা ঘোষণা দেয় গুগলের সাথে তারা পুনরায় চুক্তিবদ্ধ হতে যাচ্ছে।

## ব্যক্তিত্ব
মোজিলা ফাউন্ডেশন পাঁচ সদস্যের বোর্ড অব ডিরেক্টরদের দ্বারা পরিচালিত। বর্তমানে মিচেল বেকার চেয়ারপারসনের দ্বায়িত্বে রয়েছেন (২০১১)।

## সাধারণ কার্যক্রমে সহয়তা
## তথ্যসূত্র

## আরও দেখুন

* ফায়ারফক্স&nbsp;– মোজিলার ওয়েব ব্রাউজার
* মোজিলা থান্ডারবার্ড ইমেইল ক্লায়েন্ট

বিষয়শ্রেণী:মোজিলা
বিষয়শ্রেণী:ইন্টারনেট সম্পর্কিত সক্রিয়তাবাদ
বিষয়শ্রেণী:২০০৩-এ প্রতিষ্ঠিত সংগঠন
কালরাত্রি

**কালরাত্রি** একজন হিন্দু দেবী। তিনি নবদুর্গার অন্যতম এবং দেবী দুর্গার সপ্তম শক্তি।

কালরাত্রি ভীষণদর্শনা দেবী। তার গায়ের রং ঘন অন্ধকারের মতো কালো। তিনি এলোকেশিণী। তার গলায় বজ্রের মালা দোলে। তিনি ত্রিনয়না এবং তার চোখগুলি ব্রহ্মাণ্ডের মতো গোলাকার। তার নিঃশ্বাস প্রশ্বাসের সঙ্গে ভয়ংকর অগ্নিশিখা নির্গত হয়। কালরাত্রির বাহন গর্দভ বা গাধা। তিনি চতুর্ভূজা; তার চার হাতে বর ও অভয়মুদ্রা এবং খড়্গ ও লোহার কাঁটা রয়েছে। কালরাত্রির রূপ ভয়ংকর হলেও তিনি শুভফলের দেবী। তার অপর নাম **শুভঙ্করিণী**।

হিন্দুদের বিশ্বাস করেন, কালরাত্রি দুষ্টের দমন করেন, গ্রহের বাধা দূর করেন এবং ভক্তদের আগুন, জল, জন্তুজানোয়ার, শত্রু ও রাত্রির ভয় থেকে মুক্ত করেন। তারা বিশ্বাস করেন, কালরাত্রির উপাসক তাকে স্মরণ করলেই দৈত্য, দানব, রাক্ষস, ভূত ও প্রেত পালিয়ে যায়।

কালরাত্রি দুর্গাপূজার সপ্তম দিনে পূজিত হন। শাক্ত শাস্ত্রানুযায়ী, "সেই দিন সাধকের মন সহস্রার চক্রে অবস্থান করে। তাঁর জন্য ব্রহ্মাণ্ডের সকল সিদ্ধির দ্বার অবারিত হয়ে যায়। এই চক্রে অবস্থিত সাধকের মন সম্পূর্ণভাবে মাতা কালরাত্রির স্বরূপে অবস্থান করে। তাঁর সাক্ষাৎ পেলে সাধক মহাপুণ্যের ভাগী হন। তাঁর সমস্ত পাপ ও বাধাবিঘ্ন নাশ হয় এবং তিনি অক্ষয় পুণ্যধাম প্রাপ্ত হন।"

## পাদটীকা

## বহিঃসংযোগ
* Peperonity page on Kalratri
* Isamaj page on Kalratri
----

বিষয়শ্রেণী:হিন্দু দেবী
বিষয়শ্রেণী:শাক্তধর্ম
বিষয়শ্রেণী:নবদুর্গা
বিষয়শ্রেণী:যুদ্ধের দেবী
বিষয়শ্রেণী:দুর্গাপূজা
বর্গ কিলোমিটার

**বর্গ কিলোমিটার**, চিহ্ন **কিমি<sup>২</sup>**, দশমিক পদ্ধতিতে আন্তর্জাতিক পদ্ধতিতে সমতলের আয়তনের একটি পরিমাপ। আন্তর্জাতিক পরিমাপের মান মিটারের বৃহত্তর মান হিসেবে বর্গ কিলোমিটারকে ধরা হয়। ১&nbsp;কিমি২ ( বর্গ কিলোমিটার) সমান:
* ১,০০০,০০০ মি২
* ১০০ হেঃ (হেক্টর)
* ০.৩৮৬৩০২ বর্গমাইল
* ২৪৭.১০৫৩৮১ একর

একই ভাবে বিপরীত দিক থেকে পরিমাপ করলেঃ
* ১ মিটার২ = ০.০০০ ০০১ (১০−৬) কিমি২
* ১ হেক্টর = ০.০১ (১০−২) কিমি২
* ১ বর্গ মাইল = 
* ১ একর = ,  অথবা ৪০৪৭&nbsp;মি২

## সূত্র
* 

## আরো দেখুন
* একক রূপান্তর
* এসআই একক

বিষয়শ্রেণী:এসআই একক
বিষয়শ্রেণী:একক পদ্ধতি
বিষয়শ্রেণী:পরিমাপ
বিষয়শ্রেণী:ক্ষেত্রফলের একক
বিষয়শ্রেণী:এসআই লব্ধ একক
লক্ষ্মণ

thumb|200px|বনবাসী লক্ষ্মণ, কৃত্তিবাসী রামায়ণের বর্ণনা অনুযায়ী নির্মিত মৃৎশিল্প
**লক্ষ্মণ** (সংস্কৃত: लक्ष्मण, IAST ) হলেন হিন্দু মহাকাব্য রামায়ণের একটি চরিত্র। তিনি রামের বৈমাত্রেয় ভ্রাতা ও তার ঘনিষ্ঠ সহযোগী। কোনো কোনো হিন্দু সম্প্রদায়ে লক্ষ্মণকেও অবতার বা রামের অপর রূপ মনে করা হয়। আবার কোনো কোনো হিন্দু সম্প্রদায়ে তাকে শেষনাগের অবতার মনে করা হয়।

অযোধ্যার রাজা দশরথের কনিষ্ঠা মহিষী সুমিত্রার দুই যমজ পুত্র হলেন লক্ষ্মণ ও শত্রুঘ্ন। তিনি রামের অত্যন্ত অনুগত ছিলেন। বিশ্বামিত্র রাক্ষসবধের জন্য রামকে আমন্ত্রণ জানালে লক্ষ্মণ তার সঙ্গী হন। পরবর্তীকালে, তিনি রামকে পিতার আদেশের বিরুদ্ধে বনগমনে না যাওয়ার জন্য অনুরোধ করেন। কিন্তু রাম বনবাসে যাওয়ার সিদ্ধান্তে অটল থাকলে, লক্ষ্মণও তার সঙ্গে বনে যান। বনবাসকালে তিনি একাধারে রামের ভাই, বন্ধু ও সহায়কের ভূমিকা পালন করেছিলেন। লঙ্কার যুদ্ধে তিনি রাবণের পুত্র মেঘনাদকে বধ করেন। বনবাসের শেষে রাম অযোধ্যার রাজা হলে লক্ষ্মণ তার মন্ত্রী নিযুক্ত হন। উত্তরকাণ্ডে রাম সীতাকে নির্বাসিত করলে, লক্ষ্মণ তাকে বাল্মীকির তপোবনে রেখে আসেন। রামচন্দ্র যখন কালপুরুষের সঙ্গে কথা বলছিলেন, তখন লক্ষ্মণ দ্বাররক্ষীর ভূমিকা পালন করেন। এই সময় দুর্বাশা ঋষি রামের সাক্ষাৎপ্রার্থী হলে, তিনি কাউকে রামের কাছে যেতে না দেওয়ার প্রতিজ্ঞা ভঙ্গ করে দুর্বাসাকে রামের কাছে নিয়ে যান। প্রতিজ্ঞাভঙ্গের অপরাধে রাম তাকে পরিত্যাগ করলে, তিনি সরযূ নদীর তীরে যোগাবলম্বে দেহত্যাগ করেন।

ণ হলেন এমন এক মহাপুরুষ যিনি মহাপরাক্রমশালী রাবণপুত্র মেঘনাদকে বধ করেন। মেঘনাদের এমন বর ছিল যে, যে ব্যক্তি ১৪ বছর না খেয়ে, না ঘুমিয়ে ব্রহ্মচর্য্য পালন করবেন তিনিই শুধু মেঘনাদকে বধ করতে পারবেন। বনবাসের সময় ১৪ বছর শ্রীরামের ভ্রাতা লক্ষণ এই মহা কঠিন কার্য ও শক্তি অর্জন করেন, ফলস্বরূপ তিনি রামায়ণের যুদ্ধে রাবণের পুত্র মেঘনাদকে বধ করেন।

লক্ষ্মণ সীতার কনিষ্ঠা ভগিনী ঊর্মিলাকে বিবাহ করেন। তার দুই পুত্রের নাম ছিল অঙ্গদ ও ধর্মকেতু। কথিত আছে, লখনউ শহরটি (বর্তমানে উত্তরপ্রদেশ রাজ্যের রাজধানী) লক্ষ্মণ প্রতিষ্ঠা করেন।

## চিত্রশালা

File:Rama Lakshmana.jpg|অষ্টাদশ শতাব্দীর ভারতীয় চিত্রকলায় রাম (বামে) ও লক্ষ্মণ (ডানে)
File:Rama in forest.jpg|রাজা রবি বর্মা অঙ্কিত রাম (বামে), সীতা (মধ্যে) ও লক্ষণ (ডানে)
File:Rama, Sita, and Lakshmana, Folio from a Ramayana LACMA M.87.278.10.jpg|রামায়ণের পুথিচিত্রে লক্ষ্মণ (সর্বদক্ষিণে), বিলাসপুর, হিমাচল প্রদেশ, ভারত, ১৬৮৫-৯০ খ্রিষ্টাব্দ
File:Rama with Laksman and monkeys.jpg|বানরসেনার সম্মুখে রাম ও লক্ষ্মণ (সর্বদক্ষিণে), ভারতীয় চিত্রকলা, ১৮০০-০৫


## পাদটীকা

## বহিঃসংযোগ

* Lakshman as described in the Bhagavata Purana
* Lakshman described in the Caitanya Caritamrita
----

বিষয়শ্রেণী:রঘুবংশ
বিষয়শ্রেণী:রামায়ণের চরিত্র
বিষয়শ্রেণী:শালাকাপুরুষ
বিষয়শ্রেণী:হিন্দু দেবতা
বিষয়শ্রেণী:সূর্য রাজবংশ
মারগেরিতা হ্যাক

**মারগেরিতা হ্যাক** (জন্ম: ১২ই জুন, ১৯২২-মৃত্যু: ২৯শে জুন, ২০১৩) একজন ইতালিয় জ্যোতিঃপদার্থবিজ্ঞানী এবং জনপ্রিয় বিজ্ঞান লেখিকা। ১৯৯৫ সালে তিনি একটি গ্রহাণু অবিস্কার করেন। তার সম্মানে গ্রহাণুটির নাম রাখা হয় গ্রহাণু ৮৫৫৮ হ্যাক।

## জীবনী
তিনি ইতালি ফ্লোরেন্স শহরে জন্ম গ্রহণ করেন। তার পিতার নাম *রবার্ট হ্যাক*, একজন প্রোটেস্ট্যান্ট এবং তার মা একজন ক্যাথলিক ধর্মের। তার ইতালিয় থীঅসাফিকাল সোসাইটিতে যোগ দান করেন।

মারগেরিতা হ্যাক ফ্লোরেন্সের "গ্যালিলিও" হাই স্কুল থেকে পাস করে। পরে তিনি ১৯৪৫ সালে একটি গবেষণা নথি সেফাইড সহকারে স্নাতক ডিগ্রী লাভ করেন, যা আরচেত্রির মানমন্দির নামে ফ্লোরেন্সে তৈরি করা হয়েছে।

তার তারুণ্য জীবনে তিনি ছিলেন দীর্ঘ লাফানের বিজয়ী। ১৯৪৪ সালের ফেব্রুয়ারি মাসে তিনি "আলদো দে রোসাকে" বিয়ে করেন।

## তথ্যসূত্র

## বহিঃসংযোগ
* Biography and literature sources on erewhon.ticonuno.it 
* Official website of the EU. A.A.R. (Union of Rationalist Atheists and Agnostics), from which he drew for the drafting of part of this heading. 
* Biography on the site of the Italian Committee for the Investigation of Claims of the Paranormal (CICAP) 

বিষয়শ্রেণী:১৯২২-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ইতালীয় জ্যোতির্বিজ্ঞানী
বিষয়শ্রেণী:ইতালীয় বিজ্ঞান লেখিকা
বিষয়শ্রেণী:নারী জ্যোতির্বিজ্ঞানী
বিপণন মিশ্রণ

**বিপণন মিশ্রণ** হলো বিপণনের এমন কয়েকটি নিয়ন্ত্রণযোগ্য চলক বা হাতিয়ার, যেগুলোর বিভিন্ন অনুপাত ব্যবহার করে কোম্পানী তার লক্ষ্য-বাজারে সাড়া তৈরির প্রচেষ্টা চালায়। প্রচলিত পণ্য বাজারজাতকরণ ধারণায় বাজারজাতকরণ মিশ্রণ হচ্ছে চারটি: পণ্য (Product), মূল্য (Price), স্থান (Place) এবং প্রসার (Promotion), যেগুলোকে একত্রে ইংরেজি আদ্যক্ষর মিলিয়ে সংক্ষেপে বলা হয় 4Ps।

## পণ্য মিশ্রণ
পণ্য মিশ্রণ বলতে বোঝায় 4Ps, যার *পণ্য* হলো বস্তুগত পণ্য আর সেবার সংমিশ্রণ, যা কোনো কোম্পানী তার লক্ষ্য-বাজারে অর্পণ করে। *মূল্য* হলো সেই পরিমাণ অর্থ, যা একজন ক্রেতাকে পণ্যটি অর্জন করতে ব্যয় করতে হয়। *স্থান* বলতে বোঝায় কোম্পানীর এমন কর্মকাণ্ড, যা পণ্যকে লক্ষ্য-ক্রেতার কাছে সহজলভ্য করে তোলে। *প্রসার* হলো পণ্যের গুণাগুণ তুলে ধরে ক্রেতাকে পণ্যটি ক্রয়ে প্ররোচিত করার কার্যক্রম।
### বিক্রেতার দৃষ্টিকোণ
বিক্রেতার দৃষ্টিকোণ থেকেই মূলত বাজারজাতকরণ মিশ্রণকে বেশি দেখা হয়ে থাকে এবং বেশি আলোচিতও হয়। আর তাই বাজারজাতকরণ মিশ্রণ বলতেই সাধারণত 4P-কেই বুঝিয়ে থাকে।
:* **P**roduct
:* **P**rice
:* **P**lace
:* **Promotion**

### ক্রেতার দৃষ্টিকোণ
বিক্রেতার দৃষ্টিকোণ থেকে যেখানে বাজারজাতকরণ মিশ্রণকে 4P দিয়ে সূচিত করা হয়, সেখানে ক্রেতার দৃষ্টিকোণ থেকে বাজারজাতকরণ মিশ্রণ হলো 4Cs।
:* **C**ustomer solution
:* **C**ustomer cost
:* **C**onvenience
:* **C**ommunication

একজন প্রকৃত বাজারজাতকারীকে শুধুমাত্র বিক্রেতা বা শুধুমাত্র ক্রেতার দৃষ্টিকোণ থেকেই বিবেচনা করলে চলে না, বরং উভয় দৃষ্টিকোণই পাশাপাশি রেখে বিবেচনা করতে হয়।

## সেবা মিশ্রণ
বাজারজাতকরণ পণ্য মিশ্রণ বলতে যেখানে 4Ps-কে বোঝায়, সেখানে সেবা মিশ্রণও ঐ চারটি P'র সাথে যোগ করে নিয়েছে আরো তিনটি P।
:* **P**roduct (পণ্য)
:* **P**rice (মূল্য)
:* **P**lace (বণ্টন)
:* **P**romotion (প্রসার)
:* **P**eople (জনগণ)
:* **P**rocess (প্রক্রিয়া)
:* **P**hysical evidence (বস্তুগত প্রমাণ)
সেবা বাজারজাতকরণ মিশ্রণে অতিরিক্ত যে তিনটি মিশ্রণ উপাদান যোগ হয়েছে তার মূল কারণ হলো সেবার বৈশিষ্ট্য। কেননা সেবা তার চারটি মূল বৈশিষ্ট্যের ভিত্তিতে পণ্যদ্রব্য থেকে আলাদা। এখানে পণ্যের ৪টি মিশ্রণ অন্তর্ভুক্ত হলেও সংজ্ঞাগত দিক দিয়ে মূলত এতদুভয়ের মধ্যে পার্থক্য আছে। সেবা মিশ্রণে *পণ্য* বলতে বোঝায় অদৃশ্য, অস্পৃশ্য, উপযোগিতাপূর্ণ সেবা-পণ্য-কে, যা বাজারজাতকরণের স্বার্থে দৃশ্যমান করার উদ্যোগ নেয়া হয়, *মূল্য* বলতে বোঝায় সেবা সম্মুখিনতায় সেবা সরবরাহকারী ও সেবাগ্রহীতার পারস্পরিক সংস্পর্শে যে মূল্য নির্ধারিত হয়, *বণ্টন* বলতে সরাসরি সেবাদাতা থেকে সেবাগ্রহীতা পর্যন্ত পৌঁছানোর কৌশলকে বোঝায়, *প্রসার* বলতে বোঝায় সেবার গুণাগুণ তুলে ধরে ক্রেতাকে সেবা গ্রহণে প্ররোচিত করা, *জনগণ* বলতে বোঝায় সংশ্লিষ্ট সকল পক্ষ, অর্থাৎ কোম্পানী, সেবাকর্মী এবং সেবাগ্রহীতা সকলেই সেবার মিশ্রণ, *প্রক্রিয়া* বলতে বোঝায় যে প্রক্রিয়ায়, যন্ত্রকৌশলে সেবা উপস্থাপিত হয় কিংবা সেবা ভোগ করা হয়, *বস্তুগত প্রমাণ* বলতে বোঝায় যে পরিবেশে সেবা সরবরাহ করা হয়, কিংবা ভোগ করা হয়

## তথ্যসূত্র

## বহিঃসংযোগ

বিষয়শ্রেণী:ব্যবসা
বিষয়শ্রেণী:বিপণন
বিষয়শ্রেণী:বিপণন কৌশল
জোড়াসাঁকো (দ্ব্যর্থতা নিরসন)

**জোড়াসাঁকো** বলতে বোঝাতে পারে:
* জোড়াসাঁকো - পশ্চিমবঙ্গের রাজধানী কলকাতার একটি অঞ্চল ও থানা এলাকা।
* জোড়াসাঁকো বিধানসভা কেন্দ্র - পশ্চিমবঙ্গের রাজধানী কলকাতার একটি বিধানসভা কেন্দ্র।
* জোড়াসাঁকো ঠাকুরবাড়ি - ঠাকুর পরিবারের পারিবারিক বাসভবন, বর্তমানে রবীন্দ্রভারতী বিশ্ববিদ্যালয়ের প্রধান শিক্ষাপ্রাঙ্গন।
বাজারজাতকরণ গবেষণা

থাম্ব|বিপণন এবং অর্থনীতি গবেষণা নিয়ে একটি বই
**বাজারজাতকরণ গবেষণা** () হলো বাজারজাতকরণের অধীনে পরিচালিত গবেষণা, যা বাজার সম্বন্ধে বাজারজাতকারীকে সম্যক ধারণা দিতে সহায়তা করে। এটি বাজারজাতকরণের অন্যতম একটি সহায়ক কার্যক্রম। সংজ্ঞায়নের দিক থেকে:

-নরেশ কে. মালহোত্রা

## বাজারজাতকরণ গবেষণার শ্রেণিবিভাগ
বাজারজাতকরণ গবেষণা মূলত ২ ভাগে আলোচিত হয়। এর প্রত্যেক ভাগের আবার উপবিভাগ রয়েছে।
* **সমস্যা সনাক্তকরণ গবেষণা**
:# বাজার-সম্ভাব্যতা গবেষণা
:# বাজার অংশীদারিত্ব গবেষণা
:# ভাবমূর্তি গবেষণা
:# বাজারের বৈশিষ্ট্য গবেষণা
:# বিক্রয় বিশ্লেষণাত্মক গবেষণা
:# পূর্বাভাস গবেষণা
:# ব্যবসায়-প্রবণতা গবেষণা
* **সমস্যা সমাধানের গবেষণা**
:# বাজার বিভক্তিকরণ গবেষণা
:# পণ্য গবেষণা
:# মূল্য গবেষণা
:# প্রসার গবেষণা
:# বণ্টন গবেষণা

## বাজারজাতকরণ গবেষণা প্রক্রিয়া
বাজারজাতকরণ গবেষণা একটি সুনির্দিষ্ট প্রক্রিয়ার মধ্য দিয়ে সম্পন্ন হয়। এই প্রক্রিয়াটি কতিপয় ধারাবাহিক ধাপে সম্পন্ন হয়। নিম্নে এগুলো তুলে ধরা হলো:
**ধাপ ১: সমস্যা সনাক্তকরণ**
**ধাপ ২: সমস্যার প্রেক্ষিতে ধারণার উন্নয়ন**
**ধাপ ৩: গবেষণা নকশা প্রণয়ন**
গবেষণা নকশা প্রণয়নের ক্ষেত্রে নিম্নোক্ত ধাপগুলো অতিক্রম করতে হয়:
# প্রয়োজনীয় উপাত্তের সংজ্ঞা নিরূপণ
# মাধ্যমিক উপাত্ত বিশ্লেষণ
# গুণগত গবেষণা
# পরিমাণগত উপাত্ত সংগ্রহের পদ্ধতি
# মাপজোখ ও মাপকাঠি বাছাই
# প্রশ্নপত্র নকশায়ন
# নমুনা প্রক্রিয়া ও স্যাম্পলের আকার
# উপাত্ত বিশ্লেষণের পরিকল্পনা
**ধাপ ৪: মাঠকর্ম বা উপাত্ত সংগ্রহ**
**ধাপ ৫: তথ্য প্রস্তুতকরণ ও বিশ্লেষণ**
**ধাপ ৬: প্রতিবেদন প্রস্তুতকরণ এবং উপস্থাপন**
এই ধাপগুলোর ধারাবাহিক পরিসমাপ্তির মাধ্যমে একটি গবেষণা প্রক্রিয়া সম্পন্ন হয়। গবেষণা প্রক্রিয়া সম্পন্ন হলেও গবেষণার প্রাপ্ত ফলাফল নিয়ে কার্যক্রমের সেখান থেকেই সূত্রপাত হয়।

## বাজারজাতকরণ গবেষণা নৈতিকতা
বাজারজাতকরণ গবেষণা সংশ্লিষ্ট থাকে ৪টি পক্ষ। এই পক্ষসমূহের মধ্যে নৈতিক আচরণ একটি সুস্থ সমাজের প্রতি গবেষণা পরিচালনায় সহায়তা করবে। *গবেষণাকারী* অবশ্যই এমনভাবে গবেষণা পরিচালনা করবেন, যাতে সত্য চিত্রটিই উঠে আসে। *মক্কেল* যে উদ্দেশ্যে গবেষণা করিয়েছেন, তার উদ্দেশ্য সৎ হবে এবং সমাজের জন্য অকল্যাণকর হবে না। গবেষণার গভীরতা নিশ্চিত করার স্বার্থে তথ্য প্রদানকারীদের ব্যক্তিগত তথ্যাবলী গোপন রাখা হবে। *সাড়াদানকারী* ভুল তথ্য প্রদান করবেন না। আর *জনগণ* গবেষণা ফলাফলকে যৌক্তিক অর্থে গ্রহণ করবেন। উন্নত দেশগুলোতে গবেষণা সংশ্লিষ্ট কোড অফ কন্ডাক্ট বা আচরণগত নীতিমালা রয়েছে, যার ভিত্তিতে গবেষণা সংশ্লিষ্ট পক্ষগণ আচরণ করেন এবং গবেষণার নৈতিক সুফল নিশ্চিত করেন। এছাড়াও বিভিন্ন গবেষণা প্রতিষ্ঠান তাদের নিজস্ব আচরণগত নীতিমালা মেনে চলে এবং গবেষণাকে সমাজের উপকারী করতে প্রচেষ্টা চালায়। উদাহরণস্বরূপ: আমেরিকান মার্কেটিং এসোসিয়েশন-এর একটি কোড অফ এথিক্স বা নৈতিকতা বিধিমালা রয়েছে।

## তথ্যসূত্র

## বহিঃসংযোগ

* 
* Consumer Confidential: Get paid to shop at Money.CNN.com

বিষয়শ্রেণী:বিপণন
বিষয়শ্রেণী:গবেষণা
বিষয়শ্রেণী:ব্যবসা
বিষয়শ্রেণী:ব্যবসা প্রক্রিয়া
চন্দ্র এক্স-রশ্মি মানমন্দির

**চন্দ্র এক্স-রশ্মি মানমন্দির** () একটি নাসা কৃত্রিম উপগ্রহ যা ১৯৯৯ সালের ২৩ জুলাই এসটিএস-৯৩ এ করে উৎক্ষেপণ করা হয়েছিল। এর নাম রাখা হয়েছে বিখ্যাত ভারতীয়-মার্কিন জ্যোতিঃপদার্থবিজ্ঞানী সুব্রহ্মণ্যন চন্দ্রশেখরের নামানুসারে। উল্লেখ্য চন্দ্রশেখর শ্বেত বামনের ভর সীমা আবিষ্কারের জন্য বিখ্যাত হয়ে আছেন, যাকে চন্দ্রশেখর সীমা বলা হয়।

চন্দ্র নাসার সবচেয়ে গুরুত্বপূর্ণ এবং সফল ৪টি মহাকাশ মানমন্দিরের মধ্যে তিন নম্বর। প্রথমটি হচ্ছে হাবল মহাকাশ দুরবিন, দ্বিতীয়টি কম্পটন গামা রশ্মি মানমন্দির এবং চতুর্থ ও শেষটি স্পিৎজার মহাকাশ দুরবিন। উৎক্ষেপণের পূর্বে চন্দ্র *আক্সাফ* (AXAF - Advanced X-ray Astrophysics Facility) নামে পরিচিত ছিল। আক্সাফ নির্মাণ এবং প্রাথমিক পরীক্ষণের কৃতিত্ব ক্যালিফোর্নিয়ার রিডোন্ডো বিচে অবস্থিত নরথ্রপ গ্রামেন অ্যারোস্পেস সিস্টেমস এর। আগের সকল এক্স-রশ্মি দুরবিনের তুলনায় চন্দ্র ১০০ গুণ ম্রিয়মাণ উৎস শনাক্ত করতে পারে। চন্দ্রের আয়নাগুলোর উচ্চ কৌণিক রেজল্যুশনই এর কারণ।

পৃথিবীর বায়ুমণ্ডল অধিকাংশ গুরুত্বপূর্ণ এক্স-রশ্মি আটকে দেয় বিধায় পৃথিবী থেকে এক্স-রশ্মি উৎস পর্যবেক্ষণ সুবিধাজনক নয়। এজন্যই এক্স-রশ্মির জন্য মহাকাশ মানমন্দির নির্মাণ করতে হয়েছে।

## তথ্যসূত্র

## বহিঃসংযোগ

* অডিও - Cain/Gay (২০১০) অ্যাস্ট্রোনমি কাস্ট - চন্দ্র এক্স-রশ্মি মানমন্দির
* নাসা চন্দ্র মিশন ওয়েবসাইট
* চন্দ্র এক্স-রশ্মি মানমন্দিরের নিয়ন্ত্রণ কেন্দ্র
* চন্দ্র মিশনের প্রোফাইল - নাসার সোলার সিস্টেম এক্সপ্লোরেশন

বিষয়শ্রেণী:মহাকাশ দুরবিন
বিষয়শ্রেণী:এক্স-রশ্মি
বিষয়শ্রেণী:কৃত্রিম উপগ্রহ
বিষয়শ্রেণী:মহাকাশ দূরবীক্ষণ যন্ত্র
বিষয়শ্রেণী:মহা মানমন্দির কর্মসূচি
বিষয়শ্রেণী:ভূ-প্রদক্ষিণরত কৃত্রিম উপগ্রহ
বিষয়শ্রেণী:স্পেস শাটল দ্বারা উৎক্ষিপ্ত মহাকাশযান
বিষয়শ্রেণী:নরথ্রপ গ্রামেন নির্মিত মহাকাশযান
বিষয়শ্রেণী:ভূ-প্রদক্ষিণরত মহাকাশ দূরবীক্ষণ যন্ত্র
মার্টিন লুথার

**মার্টিন লুথার** (১০ই নভেম্বর ১৪৮৩ - ১৮ই ফেব্রুয়ারি ১৫৪৬) ছিলেন একজন জার্মান ধর্মযাজক এবং ধর্মতত্ত্বের অধ্যাপক। তিনি ষোড়শ শতকে প্রটেস্ট্যান্ট ধর্মবিপ্লবের সূত্রপাত করেন। পাপ করে অর্থের বিনিময়ে বিধাতার শাস্তি থেকে মুক্তি পাওয়া যায় - এই মতের তিনি কঠোর বিরোধিতা করেন। লুথার শিক্ষা দেন যে ভাল কাজ করে মুক্তি অর্জন করা যায় না, বরং পাপমুক্তিদাতা হিসেবে যিশু খ্রিষ্টের উপর বিশ্বাস রাখার মাধ্যমে ঈশ্বরের উপহার হিসেবেই তা পাওয়া যায়।

## জন্ম ও শিক্ষাজীবন
মার্টিন লুথার ১৪৮৩ সালের ১০ই নভেম্বর পবিত্র রোমান সাম্রাজ্যের কাউন্টি অব ম্যানসফেল্ডের এইস্লেবেনে জন্মগ্রহণ করেন। তার পিতা হান্স লুডার (বা লুধার, পরে লুথার) এবং মাতা মার্গারেথ (জন্মনাম: লিন্ডেমান)। ১৪৮৪ সালে তারা সপরিবারে ম্যানসফেল্ডে চলে যান, সেখানে তার পিতা কপার খনিতে ইজারাদার ছিলেন এবং স্থানীয় কাউন্সিলের চারজন নাগরিক প্রতিনিধির একজন হিসেবে কর্মরত ছিলেন। ১৪৯২ সালে তিনি শহরের কাউন্সিলর নির্বাচিত হন।

## কর্মজীবন

## কর্ম ও সংস্করণ
* এরলাঞ্জেনার আউসগাবে (জার্মান: *Erlangener Ausgabe*) - লুথারের লাতিন ভাষার এক্সেগেটিক্যাল কর্ম।
* ভেইমারার আউসগাবে (জার্মান: *Weimarer Ausgabe*) - লুথারের লাতিন ও জার্মান কাজের জার্মান সংস্করণ।

## টীকা

## তথ্যসূত্র

## বহিঃসংযোগ

বিষয়শ্রেণী:১৪৮৩-এ জন্ম
বিষয়শ্রেণী:১৫৪৬-এ মৃত্যু
বিষয়শ্রেণী:ধর্ম প্রবর্তক
বিষয়শ্রেণী:অ্যাঙ্গলিকান সাধু
বিষয়শ্রেণী:জার্মান লুথারান ধর্মতত্ত্ববিদ